**Nathan Morris Interjú Eric Gilmourral**

***NATHAN****: Üdvözlünk a „Minden Nemzet Vágya” mai adásában. Nathan Morris evangélista vagyok és hiszem, hogy Isten valóságosan hatást fog gyakorolni ma az életedre! Az* ***1Péter 2:9-ben a Biblia azt mondja: „Választott nemzedék vagytok, királyi papság, szent nemzet! Megtartásra való nép, hogy hirdessétek Annak hatalma dolgait, aki a sötétségből az Ő csodálatos világosságára hívott el titeket!”*** *Ma azt fogjuk megnézni, mit jelent a Fiúság és a Papság Isten szerint. Kapcsolódjatok be ti is mai műsorunkba! Vendégünk Eric Gilmour, aki az alapítója és elnöke a „Sonship International” magyarul „A Fiúság Nemzetközi Szolgálat”-ának. Hiszem, hogy Isten, Szavával ténylegesen áttörést fog hozni ma az életetekre! Ne hagyjátok ki!*

*Nagyon izgatott vagyok mai adásunk miatt, mivel egy nagyon kedves barátommal vagyok itt, aki Isten embere, és akit nagyon tisztelek az Úr Királyságában! Eric Gilmour, az alapítója és elnöke a „Sonship International” szolgálatnak. Akárhányszor találkoztam vele, Isten nagyon megáldotta az életemet rajta keresztül. Ő mindenekelőtt Isten jelenlétét akarja. Nagyon áldottak lesztek ma, ahogy Eric Gilmour a „Minden Nemzet Vágya” mai adásába bekapcsolódik!*

*Eric, nagyon jó, hogy itt vagy! Annyira hálás vagyok Istennek az életedért, és azért, hogy van egy olyan generáció, akiket Isten támaszt, akik nagyon éhesek és szomjasak Jézusra.*

**ERIC**: Egyetértek!

***NATHAN****: Tudod, amikor először találkoztam veled, azonnal megláttam a szívedben azt az igaz, valós szenvedélyt, amivel keresed az Úr arcát. Tudod sokszor, amikor benne vagyunk a szolgálatban, olyan sok minden elvonhatja figyelmünket, de hitem szerint, amikor megtartjuk a szívünkben az Úrral való intimitást, ez az igazi kincs az Ő Királyságában! Beszélj nekünk kérlek az Úrral való intimitásról és arról, hogyan keresed Őt, mióta Isten megváltoztatta az életed!*

**ERIC**: Nos, elég tragikus azt látni, amikor Istent felcseréljük azokkal a dolgokkal, amiket Ő adott nekünk. Megcsalhatjuk Istent azokkal, amiket adott nekünk. Úgy tűnik, ez egy olyan csapda, amibe sokan belecsúsznak, mivel azok a dolgok, amiket Ő ad nekünk, csodálatosak! De ha felcseréljük Istent azokkal a dolgokkal, akkor mindent kihagytunk! A.W. Tozer mondta: *„Isten elárasztotta Ábrahámot rengeteg ajándékkal, amik külső dolgok, de ami belül van, az az Úr számára foglalt egyedül!”* Én a saját életemben is megláttam azt, hogy ha nem vonulok félre, hogy egyedül csak Vele legyek, akkor rövid időn belül elkezdek távolodni Tőle. Ez sokféleképpen kinézhet, de végső soron, ami a lényeg, az az édes együttlét Vele, hangjának meghallása, édes jelenlétének megtapasztalása, imádat és hódolat, ahogy megállunk Előtte! Mivel Ő az egyetlen, aki segít megmaradnom Benne. Számomra tehát, a személyes életemben azt találtam, hogy ez az az irány, amerre haladni szeretnék az életemben. Mivel a különbség, aközött, aki épp most született újjá és aközött, aki már évek óta az Úrral jár az, hogy ők most már tudják azt, hogy Jézussal lenni az egyetlen dolog, ami képes őket megtartani.

***NATHAN****: Ez elképesztő! Lehet, van most olyan nézőnk, aki éhezel még többre Isten jelenlétéből. Hiszem, hogy Isten ad ma neked olyan kulcsokat, melyek ténylegesen, valóságosan meg fogják változtatni az életed! Olvastuk az Igét a Péter levélből, hogy mi választott nemzedék vagyunk, királyi papság. Beszélj nekünk erről! Mit jelent választott nemzedéknek lenni?*

**ERIC**: Nagyon csodálatos az, hogy Isten kiválasztott egy népet egy speciális dologra. A ***Zsoltárok 65:4*** mondja: **„Milyen boldog, akit kiválasztasz, hogy közel vond magadhoz…”** Gyönyörű számomra ezt meglátni, és hogy van egy olyan nép, akik ezt felismerik és ki is használják azt mondva: „Isten engem arra választott ki, hogy közel vonjon magához, akkor erre reagálni fogok azzal, hogy hozzá jövök!” ***Jelenések 1:5-6*** szerint**Jézus, vére által királyokká és papokká tett bennünket**. Sokan szeretnének papok lenni, de a valóság az, hogy NEM azért válsz azzá amit teszel, hanem azért, amit Ő tett! Ő tett bennünket papokká. A papság lényege, hogy rendelkezünk azzal a kiváltsággal, erővel és felelőséggel, hogy Isten előtt állhatunk, és nem csupán önmagunkért, hanem az egész emberiségért is. Ez a leggyönyörűbb kiváltsága a keresztény életünknek, függetlenül attól, hogy egész nap pelenkát cserélsz, vagy nagy evangelizációkon prédikálsz. Isten elhívott és kiválasztott arra, hogy megállhass jelenlétében! Ha ezt nem értjük meg, mindent kihagytunk.

***NATHAN****: Ez egy fantasztikus kijelentés, mert én is ismerek sok olyan embert, akik azt mondják: tudjuk, hogy Jézus meghalt értünk és kiontotta a vérét a kereszten és Isten gyermekei vagyunk. Mégis, a legtöbbször szégyenérzettel és bűntudattal jövünk az Úr jelenlétébe és nem érezzük magunkat elég jónak. Holott maga Isten mondta, hogy kiválasztott minket, amivel azt mondja: „Elválasztottalak magamnak, felkentelek és megtisztítottalak!” Megtennéd, hogy most szólsz azokhoz, akik úgy érzik, hogy nem elég jók Isten számára? Mondd el nekik mit jelent Isten papjának lenni, és hogy Jézus tett bennünket igazakká Isten számára!*

**ERIC**: Persze, hadd bátorítsalak most a következővel: Nem azért jöhetsz Istenhez, mert szent vagy, hanem azért, mert Ő szent!

***NATHAN****: Ez erőteljes!*

**ERIC**: Nem kell olyanná válnod, mint Jézus ahhoz, hogy megtapasztalhasd Istent! Ahogy megtapasztalod Istent, egyre inkább olyanná formál téged, mint amilyen Jézus! Az ördög az, aki a szekeret a ló elé akarja kötni, és az egész emberiség gondolkodása is olyan, hogy folyton cselekedetek által próbáljuk elérni azt, hogy valami változzon. De! Isten jelenléte nem olyan ajándék, amit csak szentek kaphatnak meg, hanem olyan ajándék, ami téged szentté tesz! Így nem a saját, hanem az ő érdeme szerint jövünk Hozzá! Egyetlen olyan ember sem létezik, aki önmagában igaz lenne, vagy méltó arra, hogy az Úrhoz jöhessen. Egyedül Jézus az! Csakis Jézus érdeme mindez! A mi feladatunk ezért csupán annyi, hogy teljes bizalommal bízzunk abban, amit Jézus már megtett, amit elvégzett! Ha ezt tesszük, tudjuk, hogy úgy jöhetünk Édesapánkhoz, mint a gyermekei. Bármikor! Isten ölébe mindig beleülhetünk! Ez állandóan nyitott számunkra! Bármit is gondolsz magadról, bárhol is vagy, jöjj Hozzá és Ő megnyugvást ad neked! Az Ő igája könnyű és terhe gyönyörűséges!

***NATHAN****: Tudod, a Biblia azt mondja:* ***„Csendesedjetek el és ismerjétek el, hogy én vagyok Isten” (Zsoltárok 46:11)*** *Vannak olyan idők, mikor úgy érezzük, hogy mindent meg kell tennünk Istenért. Mondd el nekünk, mit jelent elcsendesedni jelenlétében! Ahogy a szolgálatotok neve is mutatja, tudom, hogy a „fiúság” témájára koncentráltok leginkább, és arra, hogyan lehetünk intim-bensőséges kapcsolatban Isten jelenlétében. Hogy néz ki az, amikor csak elcsendesedünk Isten előtt?*

**ERIC**: Istent mindennaposan megismerhetjük azáltal, hogy minden nap elcsendesedünk előtte. A ***Zsoltárok 46:10*** – amit épp most idéztél, elmondja nekünk: **„Csendesedjetek el és ismerjétek el, hogy én vagyok Isten.”**Isten megismerése tehát az, hogy megismerjük Őt bensőségesen, személyesen, összeköttetésben áll az elcsendesedéssel. Hadd definiáljam az elcsendesedést, mivel lehet néhányan azon tűnődnek, egyáltalán mit jelent ez? Elcsendesedni azt jelenti, a szívedben és elmédben egyetlen dolog jár, és ez Isten. Egyetlen dolgon tartod szemed, ahogy mondod: *„Istenem, csak Terád nézek, semmi másra! Teljes figyelmem Rád fordítom! Imádlak Téged!”* Ez az, amikor szíved kiszorít minden mást, ami megpróbál betörni gondolataidba. Amikor „CSENDBEN VAGYUNK”, kizárunk minden külső zajt, viszont amikor „ELCSENDESEDÜNK”, kizárunk minden belső zajt!

***NATHAN****: Ez elképesztő!*

**ERIC**: És amikor ekképpen Rá fordítjuk szívünket, – elménket, elkezdjük megismerni Őt úgy, mint Személyt! Van egy mindennapos megismerés, ami a mindennapos elcsendesedésből származik!

***NATHAN****: A te életedben, hogy kezdődött ez, Eric? Hogy jutottál el arra a pontra, hogy már csak erre az intim-bensőséges kapcsolatra vágysz, hogy egyedül legyél Istennel és ott időzz jelenlétében?*

**ERIC**: Nos, én az ébredés kellős közepén tértem meg Pensacolában, Floridában, ahol Isten jelenléte nagyon erős volt. Akkor még nem tudtam, hogy ez a jelenlét velem van és velem is marad, azt gondoltam ez csak ott van, abban az épületben. Amikor tehát el kellett mennünk és ott hagytuk az épületet, szó szerint sírtam, mert azt hittem, Istent is ott kellett hagynom. Amikor viszont hazaértem és bezártam a szobám ajtaját, hű… Akkor fedeztem fel azt, hogy Isten VELEM van! És ahogy ott egyedül elkezdtem Őt imádni csendben, saját szívemből, őszintén, és Istenre tekintettem az összetörtségemben és gonoszságomban, azzal a szívvel, ami egyedül csak Őrá vágyik, Ő belépett a szobámba! Megtöltötte a szobámat azzal az édes jelenlétével, ami teljesen felfoghatatlan és úgy átjárt erejével, hogy teljesen rabjává váltam! Átéltem, hogy milyen érzés az, amikor teljes figyelmem Őreá fordítom. Arra jöttem rá, hogy minél nagyobbra értékelem az Ő jelenlétét az életemben, annál fontosabbá válik számomra a Személye. Abban a pillanatban tudtam, hogy ez az, amire vágytam, ez az, amit akarok! Ez az, ami megelégíti a lelkemet! Ez az, ami által görcsölés és erőfeszítés nélkül vágyom arra, hogy mindenben engedelmeskedjek Neki.

***NATHAN****: Hogyan kezdődött az el, hogy az Úrral töltött mindennapjaid gyümölcsei elkezdtek jelentkezni, meglátszani a mindennapjaidon? Tudom, hogy ahogy mindennap időt töltöttél Istennel jelenlétében ott az imakamrádban, természetfölötti dolgok kezdtek el történni, szinten minden nap! Miképpen változtatta ez meg az életed, házasságod, családod, szolgálatod?*

**ERIC**: Egyszer meghívtak egy rádióműsorba, hogy beszéljek az életemben történt jelekről és csodákról. Az interjúvoló hölgy szeretett volna hallani mindenféle furcsa dolgokat tőlem, amik Isten jelenlétében történtek velem, és persze fantasztikus dolgok történtek. De amikor azt kérdezte: „Mi volt a legnagyobb csoda, amit láttál?” Pontosan tudtam, mit akar hallani, de ez egy olyan magas labda volt, olyan szervával, amit muszáj volt lecsapni! Így azt válaszoltam az interjú alatt: „A legnagyobb, ami jelenlétében történik az, hogy Isten veszi a kemény szívemet, és meglágyítja azt.” Az a lágy szív, amely engedelmeskedik és meghallja az Urat, A MINDEN! Ez kihatással van a házasságomra, a gyermekeim nevelésére, az emberekkel való barátságomra, az értékrendszerem minden aspektusára kihatással van! Ha azzal a lágy szívvel jövünk Jézushoz, ami Tőle jön, az élet minden részét megváltoztatja! Az egész gondolkodásmódod és az értékrended, ami óriási, mivel amit nagyra értékelünk, az fogja meghatározni az életünket. És amikor Isten megérinti a szívünket és meglágyítja, az értékrendünk a következő lesz: *„Csak Téged akarlak Uram!”* És ez megváltoztatja, ahogy addig gondolkodtunk az életünkről, és már más válik számunkra fontossá!

***NATHAN****: Halljátok ezt? Hiszem, hogy Isten beszél most emberekhez! Isten papokká tett bennünket, hogy az Ő szolgálatában álljunk! Nem arról szólnak a dolgok, hogy mit tehetünk MI Istenért! Isten TÉGED AKAR! A teljes szívedet akarja! A szolgálat pedig annak a túlcsordulása csupán! Isten jelenlétében lenni a lényeg! Amikor az emberek ránéztek tanítványaira, azt mondták róluk: „Ezek az emberek Jézussal voltak!” Volt egy túlcsordulás, egy erő, ami abból az intimitásból, bensőséges kapcsolatból származik, hogy Jézus jelenlétében voltak! Tudod, Istennek sok nagyszerű emberével beszéltem már és kivétel nélkül mind azt mondják, hogy minden onnan indul ki. Egy nagyszerű prédikátor mondta egyszer a következőt: „Teljesen mindegy hová emel fel téged Isten, soha ne felejtsd el azt, honnan hozott ki!” Minden azzal kezdődik, hogy találkozunk Vele!*

*Eric, szerinted mi hozhatja el a legnagyobb áttörést a mi nemzedékünknek? Vannak fények, füstgépek, a média és minden… De mi a legnagyobb kijelentés és áttörés, ami ébredést hoz a nemzedékünknek?*

**ERIC**: Teljes szívemből hiszem azt, hogyha minden mást félreteszünk, és egyedül csak az Urat keressük, akkor igenis megtaláljuk Őt! És amikor Őt megtaláltuk, minden más megindul, mint a dominó. A betegek gyógyulása, démonoktól való szabadulás, megtérések, jelek és csodák, Isten Királyságának uralma a Földön, azokon az embereken keresztül történik meg, akiknek a szívét a Király megnyerte! Szerintem sok ember ott hibázza el, hogy elkezdenek cselekedetekkel kedveskedni a Királynak, ahelyett, hogy figyelmüket egyedül a Királyra irányítanák. Így szerintem a legnagyobb áttörés, ami lehetséges módon megtörténhet az, hogy minden mást félreteszünk, és csak Őrá nézünk! És újra és újra megtaláljuk Őt! Az a nép, akik szó szerint az Ő arcát keresi egyedül, rajtuk keresztül tud eljönni az ébredés.

***NATHAN****: Hű… Eric, szeretném, ha most nagyon gyakorlatiasak lennénk, mivel sokan nézik most ezt a műsort, és néha amiket mondasz annyira mély, hogy úgy gondolhatják némelyek: „én soha nem leszek képes eljutni ideáig….” Hogy néz ki a gyakorlatban az, hogy félrevonulunk, hogy az Úrral legyünk? Az emberek tele vannak figyelem-elterelő dolgokkal, mint például a közösségi média, a gyerekek és a mindennapos élet. Hogy tudod ezt egyensúlyban tartani? Hogy néz az ki, hogy Isten elé jössz? Milyen önfegyelemre van szükséged a saját életedben, hogy ezt meg tudd tenni?*

**ERIC**: Nos, ennél nem tudok gyakorlatiasabb lenni, mivel csak úgy működik, hogy igenis elkülönítünk időt, amit egyedül Istennek adunk! Amikor minden figyelmünket csak Őrá fordítjuk! Ezek azok a pillanatok, amik meghatározzák az egész napunkat! Nélküle szét tud esni az egész napunk. Vele járni pedig elég nehéz, ha a figyelmünket nem fordítjuk Rá! A leggyakorlatiasabb, amit mondhatok, hogy reggel, ahogy felkelek, azonnal az Úrhoz megyek! Leülök az imakamrámba és valami ilyesmit mondok: *„Ó Uram, ma, úgy ahogy tegnap is tetted: csókolj meg újra, hogy csókoddal életet lehelj belém! Szükségem van érintésedre, édes ölelésedre! Imádlak Téged! Neked adok minden hódolatot és tisztelet.”* Ahogy elkezdem érezni, hogy leszáll rám Isten édes jelenléte, akkor abbahagyom, és nem szólok már egy szót sem, csupán fogadom Tőle amit ad, és teljes figyelmem Őrá fordítom, mivel tudom, hogy Ő ott van - személyének felfoghatatlanul csodálatos lénye! Átjárja a teljes lényemet, megújít, felfrissít, megfiatalít és helyre tesz azzal az értékrenddel, ami onnan felülről jön! És elkezdek örömöt érezni és békességet és olyan szeretetet, amit anélkül, hogy Rá figyelnék, nem érzek. Egyetlen tanácsom, aminél nincs egyszerűbb: „Jöjj Jézushoz! Közeledj Hozzá és Ő is közeledni fog hozzád!” Ez a válaszom.

***NATHAN****: Eric, szeretnék egy másik interjút is készíteni veled, hogy még mélyebbre mehessünk Isten Szavában, hogy kijöhessen belőled szíved mély szenvedélye, mivel tudom, hogy mialatt sokat időztél Isten jelenlétében, az Úr nagyon sok mindent mutatott neked. Viszont abban a pillanatban, hogy azt tanácsoltad az embereknek, hogy jöjjenek Jézushoz, azonnal éreztem, hogy sok nézőnk még nem ismeri az Urat. Amiről beszéltél még távolinak tűnik számukra, mert valami más tartja fogva őket.*

*Te, aki nézel most bennünket, ez nem véletlen! Kiválasztott nemzedék vagy! Hiszem, hogy Isten szól most hozzád! Sokan fogjátok érezni Isten jelenlétét az otthonotokban is!*

*Eric, beszélnél most azokhoz, akiknek lehet, vannak gondjaik, problémáik, esetleg bűnök az életükben, és ahogy nézik most ezt a műsort, tudják, hogy vissza kell térniük az Úrhoz! Szólnál most hozzájuk?*

**ERIC**: Ó igen! A Szentírás elmondja nekünk, hogy mindnyájan**, mint juhok, eltévedtünk, de Isten mindnyájunk bűnét Jézusra vetette** (***Ézsaiás 53:6***). Itt megmutatja nekünk az Ige, hogy amikor eltévedtünk, a saját útjainkra léptünk. Tehát, ha saját utakon járunk, akkor eltévedünk. Ha azonban Hozzá jövünk, és azt mondjuk: „Te vagy az Úr, én Téged követlek!” – akkor Ő elmos minden szennyünket és mi fog történni onnantól fogva? Isten a saját Szellemét fogja beléd lehelni! Kiveszi a kőszívet és hús-szívet ad helyette, hogy megismerhesd Őt és érezhesd jelenlétét és képessé válj közösségbe kerülni Vele! És ez mindent meg fog változtatni, mert csodálatos uralma alá fogsz kerülni, ami miatt megjelennek az életedben az öröm, békesség, türelem, jóság, kedvesség és mindezek erőlködés nélkül jönnek majd elő belőled! Ha bűn van az életedben, jöjj Jézushoz, aki a bűnösök gyógyítója! Jöjj Jézushoz, aki megszabadítja a foglyokat! Nagyon szereti ezt tenni! Kitárt karokkal vár rád!

***NATHAN****: Ha nézel most bennünket, bárhol is vagy most, szeretném, ha utánam ismételnéd az alábbi imát, csak mondd ki a száddal: „Jézus, hiszem, hogy Te vagy Isten Fia! Hozzád jövök most! Bocsásd meg a bűneimet! Tisztíts meg és szülj engem újjá! Szent Szellem, töltsd be az életemet! Meg akarlak ismerni Téged! Meg akarom ismerni az Atyát! Mától fogva Isten gyermeke vagyok, akit Jézus vére megmosott! Befogadom a Te életedet és helyette neked adom az enyémet! A mai naptól fogva teljes szívemmel Neked szolgálok! A Jézus hatalmas nevében!” Ámen.*